Source: http://www.monitoruljuridic.ro/act/hot-r-re-nr-1-350-din-23-decembrie-2010-pentru-stabilirea-unor-m-suri-organizatorice-la-nivelul-inspec-iei-muncii-i-al-agen-iei-na-ionale-pentru-presta-ii-sociale-emitent-124907.html
Timestamp: 2019-11-12 03:16:35+00:00

Document:
﻿ HOTĂRÂRE nr. 1.350 din 23 decembrie 2010 pentru stabilirea unor măsuri organizatorice la nivelul Inspecţiei Muncii şi al Agenţiei Naţionale pentru Prestaţii Sociale
În temeiul art. 108 alin. (1) din Constituţia României, republicată,
(1) Începând cu data de 1 ianuarie 2011 se suplimentează cu 131 numărul maxim de posturi aprobate, potrivit legii, Agenţiei Naţionale pentru Prestaţii Sociale, prin preluarea a 131 de posturi de la Inspecţia Muncii, instituţie care se reorganizează prin reducere de posturi.
(2) Posturile prevăzute la alin. (1) şi, după caz, personalul care ocupă aceste posturi se consideră preluate, respectiv transferate în interesul serviciului, în condiţiile legii.
Hotărârea Guvernului nr. 1.377/2009 privind aprobarea Regulamentului de organizare şi funcţionare a Inspecţiei Muncii, precum şi pentru stabilirea unor măsuri cu caracter organizatoric, publicată în Monitorul Oficial al României, Partea I, nr. 802 din 25 noiembrie 2009, cu modificările şi completările ulterioare, se modifică şi se completează după cum urmează:
1. La articolul 6, alineatul (2) se abrogă.
2. În anexa nr. 1, la articolul 1, alineatul (5) se modifică şi va avea următorul cuprins:
"(5) Inspecţia Muncii funcţionează cu un număr de 3.105 posturi, funcţionari publici şi personal contractual."
3. În anexa nr. 1, la articolul 2, după alineatul (2) se introduce un nou alineat, alineatul (3), cu următorul cuprins:
"(3) La nivelul Inspecţiei Muncii funcţionează o structură specializată de intervenţie în sensul prevăzut la art. 3 lit. b) din Ordonanţa de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, aprobată cu modificări şi completări prin Legea nr. 160/2008."
4. În anexa nr. 1, la articolul 3 alineatul (1) punctul A, litera p) se modifică şi va avea următorul cuprins:
"p) achiziţionează centralizat, prin aparatul propriu, autoturisme şi servicii de comunicaţii, în conformitate cu prevederile art. 22 din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare;"
5. În anexa nr. 1, la articolul 3 alineatul (1) punctul C, după litera r) se introduce o nouă literă, litera s), cu următorul cuprins:
"s) Inspecţia Muncii preia centralizat apelurile comunicate de Sistemul naţional unic pentru apeluri de urgenţă şi organizează sistemul de direcţionare a acestora către inspectoratele teritoriale de muncă."
Alineatul (1) al articolului 8 din Statutul propriu de organizare şi funcţionare al Agenţiei Naţionale pentru Prestaţii Sociale, aprobat prin Hotărârea Guvernului nr. 1.285/2008, publicată în Monitorul Oficial al României, Partea I, nr. 717 din 22 octombrie 2008, cu modificările şi completările ulterioare, se modifică şi va avea următorul cuprins:
(1) Agenţia funcţionează cu un număr maxim de 1.163 de posturi, finanţate de la bugetul de stat, funcţionari publici şi personal contractual, din care 52 de posturi pentru aparatul central şi 1.111 de posturi pentru agenţiile teritoriale."
La anexa nr. 2 la Hotărârea Guvernului nr. 11/2009 privind organizarea şi funcţionarea Ministerului Muncii, Familiei şi Protecţiei Sociale, publicată în Monitorul Oficial al României, Partea I, nr. 41 din 23 ianuarie 2009, cu modificările şi completările ulterioare, punctele 1 şi 3 de la litera A se modifică şi vor avea următorul cuprins:
"1. Inspecţia Muncii (3.105 posturi);
3. Agenţia Naţională pentru Prestaţii Sociale (1.163 posturi)"
Bucureşti, 23 decembrie 2010.
Nr. 1.350.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 1.350 din 23 decembrie 2010

References: HOTĂRÂRE nr. 1
 articolul 6
 articolul 1
 articolul 2
 articolul 3
 articolul 3
 HOTĂRÂRE nr. 1